Likumprojekts

**Grozījumi Dabas resursu nodokļa likumā**

Izdarīt [Dabas](http://likumi.lv/doc.php?id=12484) resursu nodokļa likumā (Latvijas Republikas Saeimas un Ministru Kabineta Ziņotājs, 2006, 2. nr.; 2007, 3., 24. nr.; 2008, 3., 13. nr.; 2009, 1., 15. nr.; [Latvijas Vēstnesis](https://likumi.lv/ta/id/298834), 2010, 206. nr.; 2013, 194., 232. nr.; 2014, 199. nr.; 2016, 241., 254. nr.; 2018, 90. nr.; 2019, 75., 240. nr.; 2020, 90., 138., 240A. nr.) šādus grozījumus:

1. Papildināt 1. pantu ar 16. punktu šādā redakcijā:

“16) tekstilizstrādājums – šā likuma izpratnē apstrādāts, ražots, gatavs izstrādājums, kas pilnībā sastāv no tekstilšķiedrām, neatkarīgi no izmantotās maisīšanas vai savienošanas metodes (apģērbi un to aksesuāri, mājas tekstils un apavi).”

2. 3. pantā:

papildināt pirmās daļas 2. punkta “a” apakšpunktu pēc vārda un iekavas “iepakojumu)” ar vārdiem un komatu “kūdru kā kurināmo,”;

izteikt pirmās daļas 2. punkta “d” apakšpunktu šādā redakcijā:

“d) savas saimnieciskās darbības nodrošināšanai izmanto kūdru kā kurināmo, ogles, koksu un lignītu (brūnogles), izņemot kūdru kā kurināmo, ogles, koksu un lignītu (brūnogles), kuri apliekami ar nodokli, tos realizējot, un uguņošanas ierīces;”;

papildināt pirmās daļas 2. punktu ar “e” un “f” apakšpunktu šādā redakcijā:

“e) realizē vai savas saimnieciskās darbības nodrošināšanai izmanto tekstilizstrādājumus, izņemot izstrādājumus, kuri apliekami ar nodokli, tos realizējot.

f) realizē vai savas saimnieciskās darbības nodrošināšanai izmanto no citām valstīm ievestos vienreiz lietojamus plastmasu saturošus izstrādājumus (mitrās salvetes, balonus, tabakas izstrādājumus ar filtriem un filtrus, kas paredzēti lietošanai kopā ar tabakas izstrādājumiem) vai plastmasu saturošus zvejas rīkus un nepiemēro tiem ražotāja paplašinātās atbildības sistēmu atbilstoši Plastmasu saturošu izstrādājumu patēriņa samazināšanas likuma 10. pantā noteiktajām prasībām”;

izteikt pirmās daļas 3. punktu šādā redakcijā:

“3) Latvijas Republikas teritorijā sabiedriskajā ēdināšanā un mazumtirdzniecībā realizē vienreiz lietojamos galda traukus un piederumus, kas izgatavoti no papīra, kartona, metāla folijas, koksnes vai citām dabiskām šķiedrām, un vienreiz lietojamas plastmasu saturošas glāzes un to vāciņus (turpmāk – vienreiz lietojamie galda trauki un piederumi);”;

papildināt pirmo daļu ar 7. punktu šādā redakcijā:

“7) pirmo reizi pastāvīgi reģistrē Latvijā transportlīdzekļus, uz kuriem neattiecas Nolietotu transportlīdzekļu apsaimniekošanas likuma 3. panta pirmā daļa.”;

izteikt 1.1 daļu šādā redakcijā:

“(11) Nodokļa maksātājs ir apsaimniekotājs, kas noslēdzis ar Vides aizsardzības un reģionālās attīstības ministrijas padotībā esošu iestādi līgumu par ražotāja paplašinātās atbildības sistēmas piemērošanu attiecībā uz nolietotu transportlīdzekļu, izlietotā iepakojuma vai vienreiz lietojamo galda trauku un piederumu, par videi kaitīgu preču atkritumu vai tekstilizstrādājumu apsaimniekošanu, bet nav izpildījis šā likuma 7., 8. 9., vai 9.1 panta prasības un apsaimniekošanas līgumā ietvertās saistības attiecībā uz normatīvajos aktos konkrētu veidu atkritumiem noteiktajiem pārstrādes vai reģenerācijas apjomiem.”

3. 4. panta pirmajā daļā:

“papildināt 2. punktā pēc vārda “dabasgāzi” ar vārdiem “atbilstoši šā likuma 14. pantam”;

papildināt pirmās daļas 8. punktā pēc vārdiem “pirmā daļa” ar vārdiem “atbilstoši šā likuma 26. panta pirmajai daļai”;

papildināt pirmās daļas 9. punktā pirms vārda “ogles” ar vārdiem “kūdru kā kurināmo”;

papildināt pirmās daļas 10. punktā pēc vārda “ierīces” ar vārdiem “atbilstoši šā likuma 24.1 pantam”;

papildināt pirmo daļu ar 11., 12. un 13. punktu šādā redakcijā:

“11) riepas, ar ko ir aprīkoti transportlīdzekļi, kurus pirmo reizi pastāvīgi reģistrē Latvijā, un uz kuriem neattiecas Nolietotu transportlīdzekļu apsaimniekošanas likuma 3. panta pirmā daļa (turpmāk – riepas, ar ko aprīkoti transportlīdzekļi), atbilstoši šā likuma 23. pantam;

12) tekstilizstrādājumus atbilstoši šā likuma 26.1 pantam;

13) vienreiz lietojamos plastmasu saturošus izstrādājumus un plastmasu saturošus zvejas rīkus atbilstoši šā likuma 26.2 pantam.”

4. 6.1 pantā:

aizstāt pirmajā daļā skaitļus un vārdu “7., 8., 9. pantam” ar skaitļiem un vārdu “7., 8., 9., 9.1 pantam”;

aizstāt pirmās daļas 2. punktā vārdus “izņemot vienreiz lietojamos galda traukus un piederumus, kas izgatavoti no plastmasas (polimēriem) un to kompozītmateriāliem (laminātiem)” ar vārdiem “izņemot vienreiz lietojamas plastmasu saturošas glāzes un to vāciņus”;

papildināt pirmo daļu ar 4. punktu šādā redakcijā:

“4) tekstilizstrādājumiem.”;

izteikt septīto daļu šādā redakcijā:

“(7) Ja citas Eiropas Savienības dalībvalsts vai trešās valsts persona laiž tirgū Latvijas Republikas teritorijā šā panta pirmajā daļā noteikto preci vai preci iepakojumā, tā var piedalīties ražotāja paplašinātās atbildības sistēmā, ja tā ir reģistrēta Valsts ieņēmumu dienestā kā nodokļu maksātājs vai ir rakstveidā pilnvarojusi personu, kas veic komercdarbību Latvijas Republikas teritorijā, pārņemt attiecīgās personas saistības Latvijas Republikas teritorijā attiecībā uz šajā pantā noteikto ražotāja paplašinātās atbildības sistēmas dalībnieka pienākumu izpildi. Citas Eiropas Savienības dalībvalsts vai trešās valsts persona informē apsaimniekotāju par pilnvaroto personu, kura ir pārņēmusi attiecīgās personas saistības Latvijas Republikas teritorijā attiecībā uz šajā pantā noteikto ražotāja paplašinātās atbildības sistēmas dalībnieka pienākumu izpildi.”;

papildināt ar astoto daļu šādā redakcijā:

“(8) Persona nevar pretendēt uz tiesībām kļūt par apsaimniekotāju, ja Vides aizsardzības un reģionālās attīstības ministrijas padotībā esoša iestāde konstatē pretendenta neatbilstību. Pretendenta atbilstības kritērijus, to izvērtēšanas kārtību un kārtību, kādā Vides aizsardzības un reģionālās attīstības ministrijas padotībā esoša iestāde informē personu, kura pretendē uz tiesībām kļūt par apsaimniekotāju, par atteikumu izskatīt iesniegtos dokumentus un slēgt apsaimniekošanas līgumu, nosaka Ministru kabinets.”

5. 8. pantā:

izteikt 1.1 daļu šādā redakcijā:

“(11) Atbrīvojumu no nodokļa samaksas nepiemēro:

1) vienreiz lietojamām plastmasu saturošām glāzēm un to vāciņiem;

2) iepakojumam no plastmasas un kompozīta materiāliem, kura materiāla īpašības neļauj to pārstrādāt vai kas nesatur pārstrādātu plastmasu vismaz 25 % apmērā;”;

papildināt otro daļu ar 13. punktu šādā redakcijā:

“13) kārtību, kādā klasificē iepakojumu no plastmasas un kompozīta materiāliem atbilstoši to pārstrādājamībai, un dokumentus, ar kuriem apliecina, ka šis iepakojums ir pārstrādājams.”

6. 8.1 pantā:

aizstāt ceturtajā daļā vārdu “divkāršā” ar vārdu “četrkāršā”;

izslēgt septītajā daļā vārdus “ceturkšņa pirmā”.

7. 9. pantā:

papildināt pirmo daļu pēc vārda “precēm” ar vārdiem “tai skaitā riepām, ar ko ir aprīkoti transportlīdzekļi”;

papildināt ar 1.1 daļu šādā redakcijā:

“(11) Persona, kura realizē vai savas saimnieciskās darbības nodrošināšanai izmanto akumulatoru vai bateriju, kura paredzēta ceļu satiksmē izmantojamu elektroautomobiļa vai hibrīdautomobiļa vilces nodrošināšanai, nemaksā nodokli, ja attiecīgā akumulatora vai baterijas pirkuma līgumā ir ietvertas garantijas izlietotā akumulatora vai baterijas nosūtīšanai atpakaļ ražotājvalstij.;

papildināt ar divpadsmito daļu šādā redakcijā:

(12) Persona, kas pirmo reizi Latvijā pastāvīgi reģistrē transportlīdzekli, uz kuru neattiecas Nolietotu transportlīdzekļu apsaimniekošanas likuma 3. panta pirmā daļa, nodokli par riepām, ar ko ir aprīkots šis transportlīdzeklis, nemaksā, ja tā iesniedz apliecinājuma dokumentu no apsaimniekotāja, kurš ir izveidojis un piemēro videi kaitīgu preču atkritumu apsaimniekošanas sistēmu un noslēdzis ar normatīvajos aktos noteiktu Vides aizsardzības un reģionālās attīstības ministrijas padotībā esošu iestādi videi kaitīgu preču atkritumu apsaimniekošanas līgumu.”

8. Papildināt likumu ar 9.1 pantu šādā redakcijā:

“**9.1 pants. Atbrīvojums no nodokļa samaksas par tekstilizstrādājumiem**

(1) Nodokli par tekstilizstrādājumiem nodokļa maksātājs nemaksā, ja tas nodrošina vides aizsardzības normatīvajos aktos noteikto normu izpildi tekstilizstrādājumu dalītās savākšanas un nodošanas atkārtotai izmantošanai, pārstrādei vai reģenerācijai, kā arī izpilda vienu no šādiem nosacījumiem:

1) ir izveidojis un piemēro ražotāja paplašinātās atbildības sistēmu attiecībā uz tekstilizstrādājumu atkritumu apsaimniekošanu (turpmāk — tekstilizstrādājumu atkritumu apsaimniekošanas sistēma), iesniedzis Vides aizsardzības un reģionālās attīstības ministrijas padotībā esošai iestādei finanšu nodrošinājumu un noslēdzis ar šo iestādi līgumu par tekstilizstrādājumu atkritumu apsaimniekošanas sistēmas piemērošanu (turpmāk — tekstilizstrādājumu apsaimniekošanas līgums);

2) ir noslēdzis ar tekstilizstrādājumu atkritumu apsaimniekotāju līgumu par piedalīšanos tekstilizstrādājumu atkritumu apsaimniekošanas sistēmā (ja apsaimniekotājs ir iesniedzis Vides aizsardzības un reģionālās attīstības ministrijas padotībā esošai iestādei finanšu nodrošinājumu un noslēdzis ar šo iestādi tekstilizstrādājumu apsaimniekošanas līgumu).

(2) Ministru kabinets nosaka:

1) kārtību, kādā tekstilizstrādājumu atkritumu apsaimniekotājs vai nodokļa maksātājs iesniedz dokumentus, kas apliecina tekstilizstrādājumu atkritumu apsaimniekošanas sistēmas piemērošanu un apsaimniekotāja līgumpartneru piedalīšanos šādas sistēmas darbībā;

2) prasības tekstilizstrādājumu atkritumu apsaimniekošanas sistēmu izveidei un piemērošanai, kā arī prasības nodokļa maksātājam, kas pats izveidojis un piemēro tekstilizstrādājumu atkritumu apsaimniekošanas sistēmu un nemaksā nodokli, un prasības tekstilizstrādājumu atkritumu apsaimniekotājiem, kuru līgumpartneri nemaksā nodokli par tekstilizstrādājumiem;

3) kārtību, kādā nodokļa maksātājs un tekstilizstrādājumu atkritumu apsaimniekotājs iesniedz pusgada pārskatu un auditētu gada pārskatu par tekstilizstrādājumu atkritumu apsaimniekošanu, aprēķināto nodokli, pārskata formu un tajā iekļaujamo informāciju;

4) tekstilizstrādājumu atkritumu dalītās savākšanas un nodošanas atkārtotai izmantošanai, pārstrādei vai reģenerācijai apjomu noteikšanas kārtību tekstilmateriālu atkritumu apsaimniekošanas sistēmu ietvaros;

5) tekstilizstrādājumu apsaimniekošanas līguma būtiskos noteikumus;

6) kārtību, kādā Vides aizsardzības un reģionālās attīstības ministrijas padotībā esoša iestāde pieņem lēmumu par atbrīvojumu no nodokļa samaksas par tekstilizstrādājumiem un izskata pusgada pārskatu un auditētu gada pārskatu par tekstilizstrādājumu atkritumu apsaimniekošanu un aprēķināto nodokli;

7) kārtību, kādā slēdz, groza un izbeidz šā panta pirmajā daļā minēto līgumu, līguma grozīšanas nosacījumus, kā arī gadījumus un kārtību, kādā vienpusēji atkāpjas no šā panta pirmajā daļā minētā līguma.

(3) Vides aizsardzības un reģionālās attīstības ministrijas padotībā esoša iestāde kontrolē tekstilizstrādājumu atkritumu apsaimniekošanas sistēmas darbības programmas izpildi, kā arī pēc tam, kad ir pieņēmusi lēmumu par atbrīvošanu no nodokļa, līdz ceturksnim sekojošā nākamā mēneša 20. datumam rakstveidā informē par to Valsts ieņēmumu dienestu un sniedz tam nepieciešamās ziņas.

(4) Ja tekstilizstrādājumu apsaimniekošanas līgumu ar normatīvajos aktos noteiktu Vides aizsardzības un reģionālās attīstības ministrijas padotībā esošu iestādi noslēdz apsaimniekotājs, tas rakstveidā informē savus līgumpartnerus par noslēgto līgumu un piemērojamo atbrīvojumu no nodokļa samaksas, norādot Valsts vides dienesta tā lēmuma datumu un numuru, kurš pieņemts par apsaimniekošanas līguma noslēgšanu un atbrīvojuma piemērošanu, kā arī norādot, uz kādu laikposmu atbrīvojums piešķirts.

(5) Nodokļa maksātājs zaudē tiesības uz šajā pantā noteikto nodokļa atbrīvojumu, ja šā panta pirmās daļas 1. vai 2. punktā minētais līgums normatīvajos aktos noteiktajā kārtībā tiek izbeigts sakarā ar to, ka nodokļa maksātājs vai apsaimniekotājs apsaimniekošanas sistēmu nepiemēro vai piemēro nepilnīgā apmērā un neizpilda līgumā ar Vides aizsardzības un reģionālās attīstības ministrijas padotībā esošu iestādi ietvertās saistības. Atbrīvojumu no nodokļa samaksas pārtrauc piemērot, sākot ar līguma izbeigšanas dienai sekojošā nākamā ceturkšņa pirmā mēneša pirmo dienu.

(6) Nodokļa maksātājs zaudē tiesības uz šajā pantā noteikto nodokļa atbrīvojumu, ja šā panta pirmās daļas 1. vai 2. punktā minētais līgums normatīvajos aktos noteiktajā kārtībā tiek izbeigts sakarā ar to, ka nodokļa maksātājs vai apsaimniekotājs mēneša laikā pēc normatīvajos aktos noteiktā termiņa nav iesniedzis Vides aizsardzības un reģionālās attīstības ministrijas padotībā esošai iestādei pusgada pārskatu vai auditētu gada pārskatu par tekstilizstrādājumu atkritumu apsaimniekošanu un aprēķināto nodokli. Atbrīvojumu no nodokļa samaksas pārtrauc piemērot, sākot ar līguma izbeigšanas dienai sekojošā nākamā ceturkšņa pirmā mēneša pirmo dienu.

(7) Šā panta piektajā un sestajā daļā minētā lēmuma par vienpusēju atkāpšanos no līguma gadījumos, kad nodokļa maksātājs vai apsaimniekotājs apsaimniekošanas sistēmu nepiemēro vai piemēro nepilnīgā apmērā un neizpilda līgumā ar Vides aizsardzības un reģionālās attīstības ministrijas padotībā esošu iestādi ietvertās saistības, un gadījumos, kad nodokļa maksātājs vai apsaimniekotājs mēneša laikā pēc normatīvajos aktos noteiktā termiņa nav iesniedzis Vides aizsardzības un reģionālās attīstības ministrijas padotībā esošai iestādei pusgada pārskatu vai auditētu gada pārskatu par tekstilizstrādājumu atkritumu apsaimniekošanu un aprēķināto nodokli, apstrīdēšana un pārsūdzēšana neaptur lēmuma darbību.

(8) Izbeidzot šajā pantā noteikto apsaimniekošanas līgumu, četru mēnešu laikā pēc līguma izbeigšanas dienas:

1) nodokļa maksātājs, kas izveidojis un piemērojis tekstilizstrādājumu atkritumu apsaimniekošanas sistēmu un nemaksāja nodokli, iesniedz Vides aizsardzības un reģionālās attīstības ministrijas padotībā esošajai iestādei, ar kuru bija noslēgts apsaimniekošanas līgums, pārskatu par tekstilizstrādājumu atkritumu apsaimniekošanu un aprēķināto nodokli par periodu no kalendārā gada sākuma līdz brīdim, kad atbrīvojums no nodokļa samaksas tika pārtraukts;

2) apsaimniekotājs, kura līgumpartneri nemaksāja nodokli par tekstilizstrādājumiem, iesniedz Vides aizsardzības un reģionālās attīstības ministrijas padotībā esošajai iestādei, ar kuru bija noslēgts apsaimniekošanas līgums, auditētu pārskatu par tekstilizstrādājumu atkritumu apsaimniekošanu un aprēķināto nodokli par periodu no kalendārā gada sākuma līdz brīdim, kad atbrīvojums no nodokļa samaksas tika pārtraukts.”

9. Papildināt 11.1 panta pirmo daļu pēc vārda “piederumiem” ar vārdu “tekstilizstrādājumiem”, un aizstāt skaitļus un vārdus “7., 8., 8.1 vai 9. pantu” ar skaitļiem un vārdiem “7., 8., 8.1, 9. vai 9.1 pantu”.

10. Aizstāt 11.2 panta pirmās daļas ievaddaļā skaitļus un vārdus “[7.](https://likumi.lv/ta/id/124707#p7), [8.](https://likumi.lv/ta/id/124707#p8) vai [9.](https://likumi.lv/ta/id/124707#p9) pantā” ar skaitļiem un vārdiem “7., 8., 9. vai 9.1 pantā”.

11. Aizstāt 14.1 pantā apzīmējumu “PM10” ar apzīmējumu “PM”.

12. Papildināt IV nodaļas nosaukumu pēc vārdiem “uguņošanas ierīcēm” ar vārdiem “par tekstilizstrādājumiem, par kūdru kā kurināmo, par vienreiz lietojamajiem plastmasu saturošiem izstrādājumiem un plastmasu saturošiem zvejas rīkiem”.

13. 23. pantu papildināt ar septīto daļu šādā redakcijā:

“(7) Riepām, ar ko ir aprīkoti transportlīdzekļi, piemēro šādas nodokļa likmes:

1) par riepām, ar ko ir aprīkots L kategorijas transportlīdzeklis – 10 *euro* par vienu transportlīdzekli;

2) par riepām, ar ko ir aprīkots M kategorijas transportlīdzeklis – 100 *euro* par vienu transportlīdzekli;

3) par riepām, ar ko ir aprīkots N kategorijas transportlīdzeklis – 110 *euro* par vienu transportlīdzekli;

4) par riepām, ar ko ir aprīkots O kategorijas transportlīdzeklis – 10 *euro* par vienu transportlīdzekli.”

14. 23.1 pantā:

papildināt panta nosaukumu pēc vārda “par” ar vārdiem un komatu “kūdru kā kurināmo,”;

papildināt ar 1.1 daļu šādā redakcijā:

“(11) Nodokli par kūdru kā kurināmo aprēķina atbilstoši šā likuma 9. pielikumā minētajai likmei par katru kūdras svara vienību.”

15. 24. pantā:

izteikt septīto daļu šādā redakcijā:

“(7) Šā likuma 7. pielikumā noteiktās nodokļa likmes kompozīta iepakojumam, izņemot kompozīta kartona iepakojumam, kas ir paredzēts pārtikai un dzērieniem (turpmāk - kompozīta kartona iepakojums), piemēro par katru iepakojumā ietverto materiālu. Ja materiāla apjoms iepakojuma vienībā nepārsniedz 5 % no iepakojuma vienības kopējās masas, piemēro nodokļa likmi atbilstoši materiālam, kas svara ziņā ir pārākumā.”;

papildināt ar astoto un devīto daļu šādā redakcijā:

“(8) Nodokļa maksātājs maksā 1,25 *euro* par vienu kilogramu iepakojuma no plastmasas un kompozīta materiāliem, kura materiāla īpašības neļauj to pārstrādāt vai kas nesatur pārstrādātu plastmasu vismaz 25 % apmērā.

(9) Nodokļa maksātājs maksā 0,90 *euro* par vienu kilogramu tā pārstrādājamā plastmasas iepakojuma un kompozīta iepakojuma sastāvā esošās plastmasas, kas pārskata periodā nav pārstrādāta vai reģenerēta. Šo nodokļa likmi nepiemēro šā panta astotajā daļā minētajam iepakojumam un iepakojumam, kas nav pārstrādāts, bet par kuru maksā nodokli šā likuma 3. panta 1.1 un 1.2 daļā noteiktais nodokļa maksātājs.”

16. Aizstāt 26. panta pirmās daļas 1. punktā skaitli “55” ar skaitli “110”.

17. Papildināt likumu ar 26.1  un 26.2 pantu šādā redakcijā:

**“26.1 pants. Nodokļa aprēķināšana par tekstilizstrādājumiem**

(1) Nodokļa maksātājs aprēķina un maksā nodokli par Latvijas Republikā realizētiem un savas saimnieciskās darbības nodrošināšanai izmantotiem tekstilizstrādājumiem, piemērojot nodokli par katru tekstilizstrādājuma svara vienību. Nodokļa maksātājs nodrošina tekstilizstrādājumu uzskaiti, lai pamatotu nodokļa aprēķinu.

(2) Tekstilizstrādājumiem piemēro nodokļa likmi 0,50 *euro* par vienu kilogramu.

**26.2 pants. Nodokļa aprēķināšana par plastmasu saturošiem izstrādājumiem**

(1) Ja nodokļa maksātājs realizē vai savas saimnieciskās darbības nodrošināšanai izmanto no citām valstīm ievestos vienreiz lietojamus plastmasu saturošus izstrādājumus vai plastmasu saturošus zvejas rīkus un nepiemēro tiem ražotāja paplašinātās atbildības sistēmu atbilstoši Plastmasu saturošu izstrādājumu patēriņa samazināšanas likuma 10. pantā noteiktajām prasībām, tas aprēķina un maksā nodokli par Latvijas Republikā realizētiem vai savas saimnieciskās darbības nodrošināšanai izmantotiem vienreiz lietojamajiem plastmasu saturošiem izstrādājumiem (mitrām salvetēm, baloniem, tabakas izstrādājumiem ar filtriem un filtriem, kas paredzēti lietošanai kopā ar tabakas izstrādājumiem) un plastmasu saturošiem zvejas rīkiem. Nodokli aprēķina par katru izstrādājuma un zvejas rīka svara vienību. Nodokļa maksātājs nodrošina šo izstrādājumu un zvejas rīku uzskaiti, lai pamatotu nodokļa aprēķinu.

(2) Nodokli piemēro šādiem vienreiz lietojamajiem plastmasu saturošiem izstrādājumiem:

1) mitrās salvetes;

2) baloni;

3) tabakas izstrādājumi ar filtriem un filtri, kas paredzēti lietošanai kopā ar tabakas izstrādājumiem.

(3) Vienreiz lietojamajiem plastmasu saturošiem izstrādājumiem un plastmasu saturošiem zvejas rīkiem piemēro nodokļa likmi 12,20 *euro* par katru šo izstrādājumu vai plastmasu saturošu zvejas rīku kilogramu.”

18. 27. pantā:

papildināt pirmās daļas 1. punktu pēc vārda un komata “preces,” ar vārdiem un komatu “tekstilizstrādājumus, vienreiz lietojamos plastmasu saturošus izstrādājumus un plastmasu saturošus zvejas rīkus”;

papildināt otro daļu šādā redakcijā:

“un šā panta četrpadsmitajā daļā minētos gadījumus, kad pārskats par iepriekšējo gadu iesniedzams līdz nākamā gada 20. oktobrim, un šā panta piecpadsmitajā daļā minētos gadījumus, kad pārskats par iepriekšējo gadu iesniedzams līdz nākamā gada 20. aprīlim.”;

papildināt ar 5.1 un 5.2 daļu šādā redakcijā:

“(51) Nodokli par riepām, ar ko ir aprīkoti transportlīdzekļi, uz kuriem neattiecas Nolietotu transportlīdzekļu apsaimniekošanas likuma 3. panta pirmā daļa, nodokļu maksātājs iemaksā vienotajā nodokļu kontā pirms transportlīdzekļa pirmās pastāvīgās reģistrācijas Latvijā. Ministru kabinets nosaka kārtību, kādā maksā nodokli par riepām, ar ko ir aprīkoti transportlīdzekļi.

(52) Personas, kuras maksā nodokli par riepām, veicot transportlīdzekļa pirmo pastāvīgo reģistrāciju Latvijā, pārskatu neiesniedz. Valsts akciju sabiedrība “Ceļu satiksmes drošības direkcija” līdz ceturksnim sekojošā nākamā mēneša [5.](https://likumi.lv/ta/id/124707#p5) datumam elektroniskā veidā nosūta Vides aizsardzības un reģionālās attīstības ministrijas padotībā esošo iestādei informāciju par iepriekšējā ceturksnī pirmo reizi Latvijā pastāvīgi reģistrēto transportlīdzekļu, uz kuriem neattiecas Nolietotu transportlīdzekļu apsaim­niekošanas likuma [3. panta](https://likumi.lv/ta/id/124707#p3) pirmā daļa, skaitu, kategorijuun samaksāto nodokli.

izteikt 7.1 daļu šādā redakcijā:

“(71) Nodokļa maksātājs, kas maksā nodokli par nolietotu transportlīdzekļu, izlietota iepakojuma vai vienreiz lietojamo galda trauku un piederumu, depozīta iepakojumu, tekstilizstrādājumu vai par videi kaitīgu preču atkritumu apjomu, attiecībā uz kuru piemērots atbrīvojums no nodokļa samaksas atbilstoši šā likuma 7., 8., 8.1, 9. vai 9.1 pantam un kurš nav pieņemts, atkārtoti izmantots, pārstrādāts vai reģenerēts atbilstoši normatīvo aktu prasībām un līgumam par depozīta sistēmas darbības nodrošināšanu vai apsaimniekošanas līguma nosacījumiem, pārskatu Valsts ieņēmumu dienestam nesniedz.”;

papildināt ar četrpadsmito, piecpadsmito un sešpadsmito daļu šādā redakcijā:

“(14) Nodokļa maksātājs par to pārstrādājamo plastmasas iepakojumu un kompozīta iepakojuma sastāvā esošo plastmasu, kas pārskata periodā nav pārstrādāts vai reģenerēts, nodokli aprēķina līdz nākamā gada 20. oktobrim. Aprēķināto nodokli nodokļa maksātājs par iepriekšējo gadu iemaksā vienotajā nodokļu kontā līdz nākamā gada 23. oktobrim. Ministru kabinets nosaka kārtību, kādā maksā nodokli par plastmasas iepakojumu un kompozīta iepakojuma sastāvā esošo plastmasu, kas pārskata periodā nav pārstrādāts vai reģenerēts.

(15) Ja pārskata periodā tika pārstrādāts iepakojums, par kuru atbilstoši šā likuma 8. panta 1.1 daļas 2. punktam netika piemērots atbrīvojums no nodokļa samaksas, apsaimniekotājs informē par to nodokļa maksātāju. Samaksāto nodokļa summu ieskaita kā nodokļa avansa maksājumu.

(16) Nodokļa maksātājs par vienreiz lietojamajiem plastmasu saturošiem izstrādājumiem un plastmasu saturošiem zvejas rīkiem nodokli aprēķina līdz nākamā gada 20. aprīlim. Aprēķināto nodokli nodokļa maksātājs par iepriekšējo gadu iemaksā vienotajā nodokļu kontā līdz nākamā gada 23. aprīlim.”

19. 28. pantā:

papildināt ceturtās daļas 3. punktu pēc vārdiem “piederumiem” ar vārdiem “tekstilizstrādājumiem, vienreiz lietojamiem plastmasu saturošiem izstrādājumiem un plastmasu saturošiem zvejas rīkiem”;

papildināt ceturtās daļas 4. punktu pirms vārda “akmeņoglēm” ar vārdiem un komatu “kūdru kā kurināmo,”.

20. Papildināt 30. panta pirmo daļu pēc vārda “iepakojuma” ar vārdiem “tekstilizstrādājumu, kūdras kā kurināmā, vienreiz lietojamu plastmasu saturošu izstrādājumu un plastmasu saturošu zvejas rīku”.

21. 31. pantā:

papildināt pirmās daļas 2. punktā pēc vārda “iepakojuma” ar vārdiem un komatiem “tekstilizstrādājumu, kūdras kā kurināmā,”;

aizstāt pirmās daļas 3. punktā skaitļus un vārdus “7., 8. vai 9. pantā” ar skaitļiem un vārdiem “7., 8., 9. vai 9.1 pantā”.

22.Papildināt pārejas noteikumus ar 40., 41., 42., 43., 44., 45., 46., 47. un 48. punktu šādā redakcijā:

“40. Grozījumi šā likuma 3. panta 1.1 daļā, 6.1 panta pirmajā daļā, 11.1 panta pirmajā daļā, 11.2 panta pirmajā daļā, IV nodaļas nosaukumā, 27. panta pirmās daļas 1. punktā un 7.1 daļā, 28. panta ceturtās daļas 3. punktā, 30. panta pirmajā daļā, 31. panta pirmās daļas 2. un 3. punktā par tekstilizstrādājumiem un 1. panta 17. punkts, 3. panta pirmās daļas 2. punkta “e” apakšpunkts, 4. panta pirmās daļas 11. punkts, 6.1 panta pirmās daļas 4. punkts, 9.1 un 26.1pants stājas spēkā 2023. gada 1. janvārī.

41. Ministru kabinets līdz 2022. gada 30. septembrim izdod šā likuma 9.1 panta otrajā daļā un 8. panta otrās daļas 13. punktā minētos noteikumus.

42. Grozījumi šā likuma 3. panta pirmās daļas 7. punktā, 4. panta pirmās daļas 11. punktā, 9. panta divpadsmitajā daļā, 23. panta septītajā daļā, 27. panta 5.1 un 5.2 daļā par riepām, ar ko ir aprīkoti transportlīdzekļi, stājas spēkā 2022. gada 1. jūlijā.

43. Ministru kabinets līdz 2022. gada 30. jūnijam izdod šā likuma 27. panta 5.1 daļā minētos noteikumus.

44. Ministru kabinets līdz 2022. gada 31. maijam izdod šā likuma 6.1 panta astotajā daļā minētos noteikumus.

45. Grozījumi šā likuma 24. panta septītajā daļā attiecībā uz nodokļa aprēķināšanu par kompozīta iepakojumu stājas spēkā 2023. gada 1. janvārī.

46. Šā likuma 8. panta 1.1 daļas 2. punkts stājas spēkā 2023. gada 1. jūlijā.

47. Šā likuma 26.2 pants attiecībā uz nodokļa aprēķināšanu par plastmasu saturošiem izstrādājumiem stājas spēkā:

1) 2023. gada 5. janvārī – attiecībā uz tabakas izstrādājumiem ar filtriem un filtriem, kas paredzēti lietošanai kopā ar tabakas izstrādājumiem un no akcīzes preču noliktavas tiek nodoti patēriņam;

2) 2024. gada 31. decembrī – attiecībā uz mitrajām salvetēm, baloniem un plastmasu saturošiem zvejas rīkiem.

48. Grozījumi šā likuma 3. panta pirmās daļas 2. punkta “a” un “d” apakšpunktā, 4. panta pirmās daļas 9. punktā, IV nodaļas nosaukumā, 23.1 pantā, 28. panta ceturtās daļas 4. punktā, 30. panta pirmajā daļā un 9. pielikumā par kūdru kā kurināmo stājas spēkā 2024. gada 1. janvārī.”

23. Izteikt 1. pielikumu šādā redakcijā:

“Dabas resursu nodokļa likuma
1. pielikums

**Nodokļa likmes par dabas resursu ieguvi**

|  |  |  |  |  |
| --- | --- | --- | --- | --- |
| **Nr. p. k.** | **Resursu veids** | **Mērvienība** | **Likme laikposmā no 2020. gada 1. janvāra līdz 2021. gada 31. decembrim (*euro*)** | **Likme no 2022. gada 1. janvāra(*euro*)** |
| 1. | Augsne | m3 | 0,86 | 1,38 |
| 2. | Smilšmāls un mālsmilts, aleirīts | m3 | 0,14 | 0,22 |
| 3. | Kvarca smilts | m3 | 0,45 | 0,67 |
| 4. | Smilts | m3 | 0,36 | 0,58 |
| 5. | Smilts-grants | m3 | 0,36 | 0,58 |
| 6. | Māls, citi mālainie ieži būvmateriālu ražošanai | m3 | 0,21 | 0,34 |
| 7. | Dekoratīvais (apdares) dolomīts | m3 | 0,45 | 0,45 |
| 8. | Dolomīts | m3 | 0,21 | 0,21 |
| 9. | Kaļķakmens | m3 | 0,28 | 0,28 |
| 10. | Saldūdens kaļķieži(irdenie un gabalainie) | m3 | 0,18 | 0,18 |
| 11. | Šūnakmens | m3 | 1,78 | 1,78 |
| 12. | Ģipšakmens | m3 | 0,60 | 0,60 |
| 13. | Laukakmeņi | m3 | 0,57 | 0,57 |
| 14. | Krāsu zeme | m3 | 0,18 | 0,18 |
| 15. | Kūdra (mitrums — 40 %) | tonna | 0,55 | 0,55 |
| 16. | Sapropelis organogēns(aļģu un zoogēns-aļģu) un organogēns kaļķis ar pelnainību< 30 % (mitrums — 60 %) | tonna | 0,90 | 0,90 |
| 17. | Pārējais sapropelis(mitrums — 60 %) | tonna | 0,18 | 0,18 |
| 18. | Visu veidu dziednieciskās dūņas | tonna | 0,90 | 0,90 |
| 19. | Ogļūdeņraži | m3 | - | 0,70 |

24. Izteikt 3. pielikumu šādā redakcijā:

“Dabas resursu nodokļa likuma
3. pielikums

**Nodokļa likmes par atkritumu apglabāšanu**

|  |  |  |  |  |  |  |
| --- | --- | --- | --- | --- | --- | --- |
| **Nr. p. k.** | **Atkritumu veids** | **Mēr vienība** | **Likme laikposmā no 2021. gada 1. janvāra līdz 2021. gada 31. decembrim (*euro*)** | **Likme laikposmā no 2022. gada 1. janvāra līdz 2022. gada 31. decembrim (*euro*)** | **Likme laikposmā no 2023. gada 1. janvāra līdz 2023. gada 31. decembrim (*euro*)** | **Likme no 2024. gada 1. janvāra (*euro)*** |
| 1. | Sadzīves atkritumi un ražošanas atkritumi, kas nav uzskatāmi par bīstamiem atkritumiem atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus | tonna | 65,00 | 95,00 | 110,00 | 120,00 |
| 2. | Bīstamie atkritumi un ražošanas atkritumi, kas ir uzskatāmi par bīstamiem atkritumiem atbilstoši normatīvajiem aktiem par atkritumu klasifikatoru un īpašībām, kuras padara atkritumus bīstamus | tonna | 70,00 | 100,00 | 115,00 | 125,00 |

25. Aizstāt 4. pielikuma 3. punktā apzīmējumu “PM10” ar apzīmējumu “PM”.

26. Papildināt 6. pielikuma 1. tabulu ar 2.5. punktu šādā redakcijā:

|  |  |  |  |  |  |
| --- | --- | --- | --- | --- | --- |
| 2.5.  | akumulators vai baterija, kas paredzēta ceļu satiksmē izmantojama elektroautomobiļa vai hibrīdautomobiļa vilces nodrošināšanai | kg | - | - | 0,20 |

27. Izteikt 7. pielikumu šādā redakcijā:

“Dabas resursu nodokļa likuma
7. pielikums

**Nodokļa likmes par preču un izstrādājumu iepakojumu un vienreiz lietojamiem galda traukiem un piederumiem**

|  |  |  |
| --- | --- | --- |
| **“Nr.p.k.** | **Preces un izstrādājuma iepakojuma un vienreiz lietojamo galda trauku un piederumu materiāla veids** | **Likme (*euro*) par 1 kg materiāla** |
| 1. | No stikla izejmateriāliem | 0,44 |
| 2. | Plastmasu saturošais iepakojums: |  |
| 2.1. | No plastmasas (polimēru masas) izejmateriāliem (izņemot no bioplastmasas vai polistirola masas izejmateriāliem) | 1,25 |
| 2.2. | No kompozīta kartona izejmateriāliem | 1,25 |
| 3. | No putuplasta (putu polimēru) izejmateriāliem, izņemot no bioplastmasas vai putu polistirola izejmateriāliem  | 24,40 |
| 4. | No koksnes, papīra un kartona vai citu dabisko šķiedru un bioplastmasas izejmateriāliem | 0,24 |
| 5. | No metāla izejmateriāliem | 1,10 |
| 6. | No polistirola masas izejmateriāliem | 2,20 |
| 7. | No putu polistirola izejmateriāliem | 44,00” |

28. Izteikt 9. pielikumu šādā redakcijā:

“Dabas resursu nodokļa likuma
9. pielikums

**Nodokļa likmes par akmeņoglēm, koksu, lignītu (brūnoglēm) un kūdru kā kurināmo**

|  |  |  |  |  |
| --- | --- | --- | --- | --- |
| **Nr. p. k.** | **Kurināmā veids** | **Mērvienība** | **Likme laikposmā no 2020. gada 1. janvāra līdz 2023. gada 31. decembrim****(*euro*)** | **Likme no 2024. gada 1. janvāra****(*euro*)** |
| 1. | Akmeņogles, kokss un lignīts (brūnogles) ar pavaddokumentos norādītu siltumspēju (GJ/t) | GJ/t | 0,76 | 0,76 |
| 2. | Akmeņogles, kokss un lignīts (brūnogles), ja pavaddokumentos nav norādīta siltumspēja | t | 21,3 | 21,3 |
| 3.  | Kūdra | t | - | 21,3” |

Likums stājas spēkā 2022. gada 1. janvārī.

Vides aizsardzības un

reģionālās attīstības ministrs A. T. Plešs